b'\n_START_ARTICLE_\nPa\xc5\xa1man (mesto)\n_START_SECTION_\nZgodovina\n_START_PARAGRAPH_\nNa obmo\xc4\x8dju naselja so na\xc5\xa1li ostanke iz rimske dobe. V starih listinah se naselje prvi\xc4\x8d omenja leta 1067 pod imenom Postimana. \xc5\xbdupnijska cerkev je bila postavljena v srednjem veku, za\xc4\x8detku 18. stol. so ji dogradili ladjo, stari del cerkve pa so isto\xc4\x8dasno preuredili v prezbiterij. Zvonik je bil postavljen 1750. V Malem Pa\xc5\xa1manu, zaselku zahodno od naselja Pa\xc5\xa1man se je ohranila srednjeve\xc5\xa1ka enoladijska cerkev sv. Roka.'